गर्मी के मौसम में ठंड की बात करते हैं वह खूबसूरत ठंडे दिन याद आने लगते हैं। आखिर कौन शख्स ऐसा होगा जिसे सर्दियां पसंद न हो। लेकिन क्या आपने कभी सोचा है कि ठंड इतनी हो जाए कि आपका खून ही जमा दे, तो कोई शख्स कैसे इस मौसम में जिंदा रह पाएगा। लेकिन एक जगह ऐसी है जहां सर्दियों के दिनों में सामान्य तौर पर यहां तापमान -50 डिग्री सेल्सियस पर रहता है। यहां -72 डिग्री सेल्सियस सबसे ज्यादा तापमान नोट किया जा चुका है। इतनी ठंड में भी यहां लोग जिंदा है और रोजमर्रा के सभी काम करते हैं।
Oymyakon नाम की इस जगह पर स्कूल भी चलते हैं। यहां इतनी ठंड है कि अगर आप खौलते पानी को हवा में उछालें तो वह बर्फ बन जाएगा। आज तक हम बहुत सी ऐसी जगहों के बारे में सुनते हैं जहां कि अजीबों-गरीब चीजों ने हमें हैरान किया है, ऐसे में दुनिया की यह जगह भी अपने आप में बेहद नायाब है। यह सुनने में जितनी खतरनाक है उससे कई ज्यादा मुश्किल है यहां कुछ घंटे भी बिता पाना। लेकिन इसके बावजूद पर्यटकों के बीच इस जगह को लेकर एक क्रेज देखने के लिए मिलता है।
इस जगह को दुनिया में सबसे ठंडा शहर कहा गया है। वैसे तो इससे भी ठंडी जगहें हैं लेकिन उन्हें शहर नहीं माना जा सकता। Oymyakon में ऐसी ठंड है कि अगर आपकी गाड़ी एक बार बंद हो जाए तो आप इसे दोबारा स्टार्ट ही नहीं कर सकते। वैसे तो बहुत पर्यटक ऐसे हैं जिन्होंने इस जगह को बेस्ट डेस्टिनेशन का नाम दिया है। लेकिन आपको बता दें कि, यहां आने के लिए भी एक खास ट्रेनिंग की जरूरत पड़ती है। हर शख्स इस जगह पर जिंदा नहीं रह सकता।
सर्दियों के दिनों में अक्सर यहां लोगों को पानी की समस्या का सामना करना पड़ता है। क्योकि पानी पाइप में ही जमा रह जाता है। यहां तक की पीने के पानी में भी बर्फ जमी होती है और प्यास लगने पर आपको इसे पहले पिघालना पड़ता है। सिर्फ इतना पानी जमने के कारण लोग अपने घरों के बाथरूम का भी इस्तेमाल नहीं पाते। गौरतलब है कि, इस जगह तक पहुंचने के लिए भी लोगों को कई मुश्किलों का सामना करना पड़ता है। क्योंकि यहां इतनी बर्फ होती है कि कोई प्लेन लैंड नहीं हो पाता।
ऐसे में लोगों को 2 दिन तक अपनी कार से ही सफर करके यहां पहुंचना पड़ता है। सर्दियों के दिनों में यहां पर 21 घंटे तक अंधेरा ही रहता है। यह शहर आर्कटिक सर्कल के बेहद नजदीक बसा हुआ है। यहां के लोग खुद को जिंदा रखने के लिए अंडे, खरगोश, रेंडियर और मछलियां खाते हैं। ताकि इनकी वजह से उनके शरीर में गर्मी रहे। जानवरों को पकाने के लिए भी पहले उन्हें पिघालना पड़ता है। ऐसे में अगर आप शाकाहारी हैं तो आपको खाने-पीने के लिए परेशानी उठानी पड़ सकती है।
अगर आप भी यहां जाने के बारे में सोच रहे हैं तो पहले ट्रेनिंग जरूर ले लें। क्योंकि पर्यटकों को इस मौसम की आदत नहीं होती उन्हें यहां आकर कई स्वास्थ्य समस्याएं हो जाती हैं। जिनमें सबसे प्रमुख फ्रॉस्ट बाइट है, जो यहां पर तेजी से फैलता है। इसकी वजह से उंगलियां तक काटनी पड़ जाती है।
'ऐसी रोचक और अनोखी न्यूज़ स्टोरीज़ के लिए गूगल स्टोर से डाउनलोड करें Lopscoop एप, वो भी फ़्री में और कमाएं ढेरों कैश वो भी आसानी से